KTAMชูลงทุนตราสารหนี้จ่าย2.85%
KTAM ขายกองทุนตราสารหนี้ใน-ตปท. อายุ3เดือนชูผลตอบแทน 2.85%
28 มิ.ย. 2554

KTAM ขายกองทุนตราสารหนี้ใน-ตปท. อายุ3เดือนชูผลตอบแทน 2.85% 
นายสมชัย บุญนำศิริ  กรรมการผู้จัดการ  บริษัทหลักทรัพย์จัดการกองทุน (บลจ.) กรุงไทย (KTAM)  เปิดเผยว่า  บริษัทเปิดจำหน่ายกองทุนเปิดกรุงไทยธนทรัพย์ บี 10 (KTSUPB10)  ในวันที่ 29  มิ.ย.- 5  ก.ค.2554   อายุ 3 เดือน  มูลค่าโครงการ 3,000 ล้านบาท  เน้นลงทุนในเงินฝากประจำ  Union National  Bank  ( UAE )  บัตรเงินฝาก Wing  Lung  Bank  ( Hong  Kong )  ซึ่งได้รับการจัดอันดับความน่าเชื่อถือ  A- ขึ้นไป   ประมาณ  44%   ของมูลค่าทรัพย์สินสุทธิของกองทุน  
ส่วนที่เหลือลงทุนในตราสารการเงินระยะสั้นธนาคารพาณิชย์ไทย และตราสารภาคแอกชนที่มีอันดับเครดิตตั้งแต่  BBB+ ขึ้นไป ผู้ลงทุนจะได้รับผลตอบแทนประมาณ 2.85%  ต่อปี
กองทุนนี้เหมาะกับผู้ลงทุนที่ต้องการลงทุนในตราสารหนี้ระยะสั้น และต้องการผลตอบแทนเพิ่มขึ้น ซึ่งตราสารที่ลงทุนจะให้ส่วนต่างผลตอบแทนที่ค่อนข้างจูงใจเมื่อเทียบกับการลงทุนเฉพาะพันธบัตรรัฐบาลไทย หรือเงินฝากระยะเดียวกัน  โดยผลตอบแทนไม่เสียภาษีและเงินลงทุนในต่างประเทศทำสัญญาป้องกันความเสี่ยงจากอัตราแลกเปลี่ยนทั้งจำนวน   
นอกจากนี้  บริษัทยังอยู่ระหว่างเปิดจำหน่ายกองทุนเปิดกรุงไทยประจำ 3 เดือน คุ้มครองเงินต้น1  (KTFIX3M1) เสนอขายถึงวันที่ 30  มิ.ย.2554   อายุโครงการ 3  เดือน   เน้นลงทุนในพันธบัตรภาครัฐในประเทศ  99.95%   และลงทุนอื่นๆอีก 0.05% ผู้ลงทุนจะได้รับผลตอบแทนประมาณ 2.60% ต่อปี